Na podlagi 5. člena splošnega pravilnika o športnih tekmovanjih slepih in slabovidnih Slovenije je sekcija za šport dne 11. 10. 2013 sprejela

Tehnični pravilnik za organizacijo in izvajanje tekmovanja v  TEKU NA 5 KM

SPLOŠNE OPREDELITVE
1. člen

Z določbami tega pravilnika se ureja in določa organizacija in izvedba prvenstva Zveze društev slepih in slabovidnih Slovenije (v nadaljnjem besedilu: ZDSSS) v teku na 5 km.

2.člen

Prvenstvo ZDSSS poteka po pravilih IAAF – Mednarodne zveze atletskih federacij (International Athletic Associations Federation) in v skladu s splošnim pravilnikom o športnih tekmovanjih slepih in slabovidnih Slovenije ter po določbah tega pravilnika.

3. člen

Na prvenstvu ZDSSS lahko sodeluje neomejeno število tekmovalcev iz MDSS, ZSSM ali drugi slepi in slabovidni tekmovalci, ki so pravočasno vložili svojo prijavo.

TEKMOVANJE
4. člen

Tekmovanje je posamično. Tekmuje se v vseh kategorijah v skladu s 7. členom in 3. odstavkom 11. člena splošnega pravilnika o športnih tekmovanjih slepih in slabovidnih Slovenije.

Tekmovalci v kategoriji B1 morajo biti opremljeni z nepresojnimi očali. 
Tekmovalci v kategoriji B1 morajo imeti vodnika/spremljevalca. Tekmovalci v kategoriji B2 imajo spremljevalca po potrebi. Tekmovalci lahko tudi hodijo.

5. člen

Prvenstvo  poteka na atletskem ali podobnem stadionu (npr. hipodrom), rekreacijski trim stezi, ali drugi primerni zavarovani cestni ali sprehajalni površini. Na atletski stezi ali hipodromu se po potrebi uporabi čip za štetje pretečenih krogov.

6. člen

Prvenstvo ZDSSS se izvede vsako leto od aprila do konca junija. 

Sodniki
7.člen

Na tekmovanju se mora (glede na število tekmovalcev-k) zagotoviti ustrezno število sodnikov-časomerilcev. Vsak sodnik-časomerilec lahko meri rezultat le trem tekmovalcem.

8. člen

Vse morebitne bonitete in koristi, ki izhajajo iz nastopanja, in doseženih uspehov, lahko uveljavlja le prijavitelj, ki  tekmovalce tudi (so)financira. 

PREHODNE IN KONČNE DOLOČBE

9. člen

Tehnični pravilnik začne veljati naslednji dan po sprejemu na seji sekcije za šport pri ZDSSS.

Ljubljana, 11. 10. 2013

Predsednik sekcije za šport pri ZDSSS:

Emil Muri, l. r.